Oficiālais Vēstnesis L 336 , 23/12/2003 Lpp. 0025 - 0026



Komisijas Regula (EK) Nr. 2269/2003 (2003. gada 22. decembris), ar ko 2004. gadam atklāj tarifu kvotu dažu Islandes izcelsmes preču, kuras iegūst, apstrādājot Padomes Regulas (EK) Nr. 3448/93 aptvertos lauksaimniecības produktus, ievešanai Eiropas Kopienā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 6. decembra Regulu (EK) Nr. 3448/93 par tirdzniecības režīmu, kurš piemērojams atsevišķām precēm, ko iegūst, apstrādājot lauksaimniecības produktus [1], kurā jaunākie grozījumi izdarīti ar Regulu (EK) Nr. 2580/2000 [2], un jo īpaši tās 7. panta 2. punktu, ņemot vērā Padomes 1999. gada 21. jūnija Lēmumu 1999/492/EK par nolīguma vēstuļu apmaiņas veidā noslēgšanu starp Eiropas Kopienu, no vienas puses, un Islandes Republiku, no otras puses, par Eiropas Ekonomikas kopienas un Islandes Republikas nolīguma 2. protokolu [3], jo īpaši tā 2. pantu, tā kā: (1) Ar Lēmumu 1999/492/EK apstiprinātajā nolīgumā vēstuļu apmaiņas veidā starp Eiropas Kopienu, no vienas puses, un Islandes Republiku, no otras puses, par Eiropas Ekonomikas kopienas un Islandes Republikas nolīguma 2. protokolu paredzētas ikgadējās tarifu kvotas cukura konditorejas izstrādājumu, šokolādes un citu pārtikas izstrādājumu, kas satur kakao, ievešanai no Islandes. Šī kvota ir jāatklāj 2004. gadam. (2) Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas Kodeksa pieņemšanu [4], kurā jaunākie grozījumi izdarīti ar Regulu (EK) Nr. 1335/2003 [5], ir izklāstīti noteikumi tarifu kvotu administrēšanai. Ieteicams noteikt, ka ar šo regulu atklātās tarifa kvotas administrē saskaņā ar minētajiem noteikumiem. (3) Šajā regulā paredzētie pasākumi ir saskaņā ar atzinumu, ko sniegusi Pārvaldības komiteja horizontālajiem jautājumiem, kas saistīti ar I pielikumā neuzskaitītu apstrādātu lauksaimniecības produktu tirdzniecību, IR PIEŅĒMUSI ŠO REGULU. 1. pants No 2004. gada 1. janvāra līdz 31. decembrim pielikumā uzskaitītajām Islandes izcelsmes precēm piemēro tajā noteiktos nodokļus tajā norādītās gada kvotas robežās. 2. pants Tarifu kvotu, kas minēta 1. pantā, administrē Komisija saskaņā ar 308.a, 308.b un 308.c pantu Regulā (EEK) Nr. 2454/93. 3. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 22. decembrī Komisijas vārdā — Komisijas loceklis Erkki Liikanen [1] OV L 318, 20.12.1993., 18. lpp. [2] OV L 298, 25.11.2000., 5. lpp. [3] OV L 192, 24.7.1999., 47. lpp. [4] OV L 253, 11.10.1993., 1. lpp. [5] OV L 187, 26.7.2003., 16. lpp. -------------------------------------------------- PIELIKUMS Kārtas nr. | KN kods | Preču apraksts | Kvota | Piemērojamā nodokļu likme | 09.0799 | 17049010170490301704905117049055170490611704906517049071170490751704908117049099 | Cukura konditorejas izstrādājumi (ieskaitot balto šokolādi) bez kakao, uz kuriem attiecas KN kods 170490 | 500 tonnu | 50 % no nodokļu likmes trešām valstīm nepārsniedzot 35,15 EUR/100 kg | 18063210180632901806901118069019180690311806903918069050180690601806907018069090 | Šokolāde un citi pārtikas izstrādājumi ar kakao, uz kuriem attiecas KN kodi 180632 un 180690 | 190531111905311919053130190531911905319919053211190532191905329119053299 | Saldie cepumi; vafeles | --------------------------------------------------